钦定古今图书集成/理学汇编/学行典/第173卷 > 许继
## 钦定古今图书集成/理学汇编/学行典/第173卷 > 许继

按《扬州府志》：“许继，字崇志，仪真人。治蔡氏《尚书》学，以
明经贡于乡。继少不羁，长乃折节务学，笃志圣贤之
道，喜怒不形，举止凝重。时王守仁、湛若水倡道东南，
并推重之。居常闭门默坐，与人讲学，言简理该，莫能
窥其际。嘉靖闲，巡抚唐龙、刘节相继按部，躬造其庐。
年四十八卒。”